Nordea lahjoittaa kaikki normaalisti perittävät 7 euron palvelumaksut Punaiselle Ristille ja Unicefille, kun ulkomaanmaksu Ukrainaan tehdään mobiili- tai verkkopankissa. Palvelumaksuista voi myös saada täyden hyvityksen ottamalla yhteyttä Nordean asiakaspalveluun. Kun maksutoimeksianto Ukrainaan tehdään konttorissa, Nordea ei veloita henkilöasiakkaalta lainkaan palvelumaksua. Nordea ei myöskään toistaiseksi veloita henkilö- ja yritysasiakkaiden tapahtumamaksuja lahjoituksista tietyille hyväntekeväisyysjärjestöille, jotka toimittavat hätäapua sota-alueelle. Nordea-konserni on myös lahjoittanut Unicefille ja Punaiselle Ristille yhteensä 500 000 euroa avustustyöhön.